techiaith/cofnodycynulliad_en-cy huggingface dataset:
English: We should praise staff and heads in our schools for carefully planning for the reopening of schools from Monday onwards. But, very late in the day, we received the news that there was great confusion as to the fourth week. Shouldn't you have secured the agreement of all parties, including all of the unions, before placing that expectation that schools should open for four weeks? And, in light of the fact that the disagreement continues - it would appear - isn't it your duty to give national leadership on that fourth week? You should lead, rather than put pressure on local authorities and individual schools to make difficult decisions that will only create confusion and further ill feeling. The situation that has arisen is not fair on the schools, and it's certainly not fair on the pupils who are caught in the middle of all of this.
Welsh: Rhaid canmol penaethiaid a staff ein hysgolion am fynd ati yn drefnus a gofalus i gynllunio ar gyfer ailagor ysgolion o ddydd Llun ymlaen. Ond, yn hwyr iawn yn y dydd, fe ddaeth y newydd fod yna ddryswch mawr ynglŷn â'r bedwaredd wythnos. Oni ddylech chi fod wedi sicrhau cytundeb pawb, yn cynnwys pob undeb, cyn gosod y disgwyliad i ysgolion agor am bedair wythnos? Ac, yn wyneb y ffaith bod yr anghytuno yn parhau - fe ymddengys - onid eich dyletswydd chi ydy rhoi'r arweiniad cenedlaethol ynglŷn â'r bedwaredd wythnos? Chi ddylai arwain, yn hytrach na rhoi pwysau ar yr awdurdodau lleol ac ysgolion unigol i wneud penderfyniadau anodd, a fydd ond yn creu dryswch a drwgdeimlad pellach. Dydy'r sefyllfa sydd wedi codi ddim yn deg ar yr ysgolion, ac yn sicr dydy hi ddim yn deg ar y disgyblion sy'n cael eu dal yng nghanol y ffrae.
English: Thank you, Lynne, and thank you for taking the opportunity to highlight the good practice at Garnteg. I have to say I have been overwhelmed by the outstanding practice that has been delivered by schools throughout this period, including the incredible flexibility that has been shown by all members of the education workforce and support staff in schools during this time. Lynne, I think you are correct - feedback from children indicates that they really, really value live interaction with staff and definitely would like more of that, going forward. As our attention now switches to the new academic year in September, I, my officials, local education authorities and schools are working hard to maximise face-to-face contact and minimise disruption to the normal course of a child's education. We have to, quite rightly, as you say, plan appropriately for a range of scenarios that we could face in the autumn term. But setting a national expectation that children and their parents can have with regard to live interaction, should we be in the situation, as a result of the virus, that children have to spend some time at home, is a very important part of that work, because we know it is greatly valued by children and young people.
Welsh: Diolch, Lynne, a diolch i chi am fanteisio ar y cyfle i dynnu sylw at yr arfer da yn Garnteg. Mae'n rhaid i mi ddweud fy mod wedi rhyfeddu at yr arferion rhagorol a welwyd gan ysgolion drwy gydol y cyfnod hwn, gan gynnwys yr hyblygrwydd anhygoel sydd wedi'i ddangos gan bob aelod o'r gweithlu addysg a staff cymorth mewn ysgolion yn ystod yr amser hwn. Lynne, rwy'n credu eich bod yn iawn - mae adborth gan blant yn dangos eu bod yn gwerthfawrogi rhyngweithio byw gyda staff yn fawr, ac yn bendant, byddent yn hoffi mwy ohono wrth symud ymlaen. Wrth i'n sylw droi yn awr at y flwyddyn academaidd newydd ym mis Medi, rwyf fi, fy swyddogion, awdurdodau addysg lleol ac ysgolion yn gweithio'n galed i gynyddu'r cyswllt wyneb yn wyneb a lleihau'r tarfu ar gwrs arferol addysg plentyn. Rhaid inni gynllunio'n briodol, fel y dywedwch, ar gyfer amrywiaeth o senarios y gallem eu hwynebu yn nhymor yr hydref. Ond mae gosod disgwyliad cenedlaethol y gall plant a'u rhieni ei gael o ran rhyngweithio byw, mewn sefyllfa lle mae plant yn gorfod treulio amser gartref o ganlyniad i'r feirws, yn rhan bwysig iawn o'r gwaith hwnnw, oherwydd gwyddom ei fod yn cael ei werthfawrogi'n fawr gan blant a phobl ifanc.
English: The next item is the debate on the first supplementary budget for 2020-21, and I call on the Minister for Finance to move the motion - Rebecca Evans.
Welsh: Yr eitem nesaf, felly, yw'r ddadl ar y gyllideb atodol gyntaf ar gyfer 2020-21, a dwi'n galw ar y Gweinidog Cyllid i wneud y cynnig - Rebecca Evans.
English: We will, in the Brexit group, also be abstaining on the supplementary budget and not voting against. Generally, as the Minister said, it's small-scale, technical and modest changes, and it's anything but this time. I mean, just the numbers: £2.1 billion - 10 per cent of the budget added in the space of just a few months is absolutely extraordinary.
Welsh: Byddwn ni yn y grŵp Brexit hefyd yn ymatal ar y gyllideb atodol yn hytrach na phleidleisio yn erbyn. Yn gyffredinol, fel y dywedodd y Gweinidog, newidiadau bach technegol a mân ydynt, ond mae'n unrhyw beth ond hynny y tro hwn. Hynny yw, y ffigurau'n unig: £2.1 biliwn - mae ychwanegu 10 y cant at y gyllideb mewn ychydig fisoedd yn unig yn gwbl eithriadol.
English: I call now on the Minister to respond to the debate - Rebecca Evans.
Welsh: Galwaf yn awr ar y Gweinidog i ymateb i'r ddadl - Rebecca Evans.
English: The proposal, then, is to agree the motion. Does any Member object? [ Objection.] Yes. I see an objection and therefore I'll defer voting until the time of voting.
Welsh: Y cwestiwn, felly, yw a ddylid derbyn y cynnig. A oes unrhyw Aelod yn gwrthwynebu? [ Gwrthwynebiad.] Oes. Rwy'n gweld gwrthwynebiad ac felly gohiriaf y pleidleisio tan y cyfnod pleidleisio.
English: The next item is the debate on the legislative consent motion on the Finance Bill. I call on the Minister for Environment, Energy and Rural Affairs to move the motion. Lesley Griffiths.
Welsh: Yr eitem nesaf yw'r ddadl ar y cynnig cydsyniad deddfwriaethol ar y Bil Cyllid. Galwaf ar Weinidog yr Amgylchedd, Ynni a Materion Gwledig i gyflwyno'r cynnig. Lesley Griffiths.
English: We have no other speakers, and therefore I ask the Minister to respond if she wishes to.
Welsh: Nid oes gennym siaradwyr eraill, ac felly gofynnaf i'r Gweinidog ymateb os yw'n dymuno.
English: Diolch, Llywydd, and I thank Mick Antoniw for his contribution. As I said, it's a hugely important policy if we are going to achieve a decarbonised, successful industry base in the future. And I think also as we look to recovery from COVID-19, it's really important that we provide clarity for our businesses. So, diolch.
Welsh: Diolch, Lywydd, a hoffwn ddiolch i Mick Antoniw am ei gyfraniad. Fel y dywedais, mae'n bolisi hynod o bwysig os ydym am gael sylfaen ddiwydiannol lwyddiannus wedi'i datgarboneiddio yn y dyfodol. Ac rwy'n meddwl hefyd, wrth inni edrych ar adfer yn sgil COVID-19, ei bod yn bwysig iawn ein bod yn darparu eglurder ar gyfer ein busnesau. Felly, diolch.
English: The proposal then is to agree the motion. Does any Member object? No, I see no objection, and therefore the motion is agreed in accordance with Standing Order 12.36.
Welsh: Y cwestiwn felly yw a ddylid derbyn y cynnig. A oes unrhyw Aelod yn gwrthwynebu? Na, ni welaf unrhyw wrthwynebiad, ac felly derbyniwyd y cynnig yn unol â Rheol Sefydlog 12.36.
English: The next motion is to amend Standing Order 34, and I call on a member of the Business Committee to move the motion.
Welsh: Y cynnig nesaf yw diwygio Rheol Sefydlog 34, a galwaf ar aelod o'r Pwyllgor Busnes i wneud y cynnig.
English: It's moved. The proposal is to agree the motion. Does any Member object? [ Objection.] Yes, it's objected, then I'll defer the voting until voting time.
Welsh: Mae wedi'i gynnig. Y cwestiwn yw a ddylid derbyn y cynnig. A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad, felly gohiriaf y pleidleisio tan y cyfnod pleidleisio.
English: The next item, therefore, is a debate on the Culture, Welsh Language and Communications Committee report on the impact of the COVID-19 pandemic on the arts sector. I call on the Chair of the committee to move the motion, Helen Mary Jones.
Welsh: Yr eitem nesaf, felly, yw'r ddadl ar adroddiad y Pwyllgor Diwylliant, y Gymraeg a Chyfathrebu ar effaith argyfwng COVID-19 ar y sector celfyddydau. Dwi'n galw ar Gadeirydd y pwyllgor i wneud y cynnig, Helen Mary Jones.
English: Thank you. I now have to call the Minister, and I apologise to those people who are down to speak, but this is only a 30-minute debate. So, I do apologise. I'm now going to call the Minister to respond. No, sorry - not to respond to the debate; this is a committee report. Sorry, Helen. I call the Minister to take part in this debate - Dafydd Elis-Thomas.
Welsh: Diolch. Rhaid i mi alw'r Gweinidog yn awr, ac rwy'n ymddiheuro i'r bobl y nodwyd eu bod am siarad, ond dadl 30 munud yn unig yw hon. Felly, rwy'n ymddiheuro. Rwy'n mynd i alw ar y Gweinidog i ymateb yn awr. Na, mae'n ddrwg gennyf - nid i ymateb i'r ddadl; adroddiad pwyllgor yw hwn. Mae'n ddrwg gennyf, Helen. Galwaf ar y Gweinidog i gymryd rhan yn y ddadl - Dafydd Elis-Thomas.
English: Rhianon Passmore, as always, inspires me with her love of music and her absolute commitment to music, and I'm very grateful to you yet again for emphasising the fact that we in Welsh Government need to stand up clearly in this situation and make it clear to the UK Government that we support live music and that we support in particular orchestral music, which is the highest achievement, obviously, of the musical sector.
Welsh: Mae Rhianon Passmore, fel bob amser, yn fy ysbrydoli gyda'i chariad at gerddoriaeth a'i hymrwymiad llwyr i gerddoriaeth, ac rwy'n ddiolchgar iawn i chi unwaith eto am bwysleisio'r ffaith bod angen i ni yn Llywodraeth Cymru sefyll yn gadarn yn y sefyllfa hon a dweud yn glir wrth Lywodraeth y DU ein bod yn cefnogi cerddoriaeth fyw a'n bod yn cefnogi cerddoriaeth gerddorfaol yn enwedig, sef y cyflawniad uchaf, yn amlwg, yn y sector cerddorol.
English: And then finally Siân Gwenllian. Thank you for your request to reassess Welsh Government support for the arts. I take that seriously, too, and I will seek to respond to it over the coming months that I have in this role. I also accept that live performance is crucial, not just in terms of income for organisations but also in terms of people's experience and that the Well-being of Future Generations (Wales) Act 2015 does place a duty on us as a Government today to take action for the arts. Thank you.
Welsh: Ac yna, Siân Gwenllian yn olaf. Diolch yn fawr am y gofyniad i ailasesu cefnogaeth Llywodraeth Cymru i gelfyddyd. Dwi'n cymryd hwnna o ddifrif hefyd, ac mi geisiaf i ymateb iddo fo yn ystod y misoedd nesaf sydd yn weddill i mi yn y swydd yma. Dwi hefyd yn derbyn bod perfformiadau byw yn allweddol, nid jest o ran incwm i fudiadau, ond hefyd o ran profiad i bobl, a bod Deddf Llesiant Cenedlaethau'r Dyfodol (Cymru) 2015 yn gosod cyfrifoldeb arnom ni fel Llywodraeth heddiw i weithredu o blaid y celfyddydau. Diolch yn fawr.
English: Thank you. Before I call Helen Mary to respond to the debate, I have had notification of an intervention and, as this is a debate, I will take that intervention. Huw Irranca-Davies.
Welsh: Diolch. Cyn i mi alw ar Helen Mary i ymateb i'r ddadl, rwyf wedi cael hysbysiad o ymyriad, a chan mai dadl yw hon, fe wnaf dderbyn yr ymyriad hwnnw. Huw Irranca-Davies.
English: Diolch, Dirpwy Lywydd. Thank you very much for this. I'm not used to doing interventions at this point in a debate, but it's a very brief point that I'll ask the Minister to take on board. On page 22 of the report, which I very much welcome and thank Helen Mary and her colleagues for it, Liam Evans-Ford, the executive director of Theatr Clwyd, calls for involvement from the people who run the venues and the companies to build the operational plan, going forward, rather than non-operational bodies coming up with a framework. I suggest to the Minister, as a former arts manager myself, that that is precisely who he needs to be engaging with and listening to, including people like the not-for-profit Awen Cultural Trust in Bridgend, which runs venues big and small, grand, but their objective is not just to spread arts and culture but to actually make people's lives better. Please, please, please listen to those up and down the country, because they are the ones who do democratisation of culture and cultural democratisation all in one great synthesis. Diolch yn fawr iawn, Dafydd.
Welsh: Diolch, Ddirprwy Lywydd. Diolch yn fawr am hyn. Nid wyf wedi arfer gwneud ymyriadau ar y pwynt hwn mewn dadl, ond mae'n bwynt byr iawn y byddaf yn gofyn i'r Gweinidog ei ystyried. Ar dudalen 22 yr adroddiad a groesawaf yn fawr, a diolch i Helen Mary a'i chyd-aelodau o'r pwyllgor amdano, mae Liam Evans-Ford, cyfarwyddwr gweithredol Theatr Clwyd, yn galw am gyfraniad gan y bobl sy'n rhedeg y lleoliadau a'r cwmnïau i ddatblygu'r cynllun gweithredol, wrth symud ymlaen, yn hytrach na bod cyrff anweithredol yn cyflwyno fframwaith. Awgrymaf i'r Gweinidog, a minnau'n gyn-reolwr yn y celfyddydau fy hun, mai dyna'n union pwy sydd angen iddo ymwneud â hwy a gwrando arnynt, gan gynnwys pobl fel Ymddiriedolaeth Ddiwylliannol Awen, sy'n sefydliad nid-er-elw ym Mhen-y-bont ar Ogwr, ac sy'n rhedeg lleoliadau mawr a bach, ond nid lledaenu'r celfyddydau a diwylliant yn unig yw eu hamcan, ond gwneud bywydau pobl yn well. Os gwelwch yn dda, gwrandewch ar y rhai ar hyd a lled y wlad, oherwydd hwy yw'r rhai sy'n democrateiddio diwylliant mewn un cyfuniad mawr. Diolch yn fawr iawn, Dafydd.
English: Thank you. I call Helen Mary Jones to reply to the debate.
Welsh: Diolch. Galwaf ar Helen Mary Jones i ymateb i'r ddadl.
English: Thank you. The proposal is to note the committee's report. Does any Member object? I'm not seeing an objection. Therefore, the committee's report is noted in accordance with Standing Order 12.36.
Welsh: Diolch. Y cwestiwn yw a ddylid nodi adroddiad y pwyllgor. A oes unrhyw Aelod yn gwrthwynebu? Nid wyf yn gweld gwrthwynebiad. Felly, mae adroddiad y pwyllgor wedi'i nodi yn unol â Rheol Sefydlog 12.36.
English: We now move on to item 10 on our agenda this afternoon, which is the debate by the Brexit Party on lifting - . Sorry, my screen's just frozen on me; I'll allow David Rowlands to tell us what the motion is, because I'm sure he's going to move it. David Rowlands.
Welsh: Symudwn ymlaen yn awr at eitem 10 ar ein hagenda y prynhawn yma, sef y ddadl gan Blaid Brexit ar godi - . Mae'n ddrwg gennyf, mae fy sgrin newydd rewi arna i; fe wnaf ganiatáu i David Rowlands ddweud wrthym beth yw'r cynnig, oherwydd rwy'n siŵr ei fod yn mynd i'w gynnig. David Rowlands.
English: Thank you. I have selected amendment 1, tabled in the name of Neil McEvoy. The Member is not present to move the amendment. Does any Member wish to move that amendment formally? No. Therefore, the amendment falls. I call Darren Millar.
Welsh: Diolch. Rwyf wedi dethol gwelliant 1, a gyflwynwyd yn enw Neil McEvoy. Nid yw'r Aelod yn bresennol i gynnig y gwelliant. A oes unrhyw Aelod yn dymuno cynnig y gwelliant hwnnw'n ffurfiol? Na. Felly, mae'r gwelliant yn methu. Galwaf ar Darren Millar.
English: Can I ask the Minister - sorry, the Member - to wind up, please?
Welsh: A gaf fi ofyn i'r Gweinidog - mae'n ddrwg gennyf, i'r Aelod - ddirwyn i ben, os gwelwch yn dda?
English: Yes, I have actually come to the end of what I intend to say. So, on the basis of what we know about the science, and the facts of what we know about the way that this epidemic has developed in the course of the last few months, I believe there is an irresistible case for relaxing the lockdown as quickly as possible.
Welsh: Iawn, rwyf wedi dod at ddiwedd yr hyn rwy'n bwriadu ei ddweud. Felly, ar sail yr hyn a wyddom am y wyddoniaeth, a ffeithiau'r hyn a wyddom am y ffordd y mae'r epidemig hwn wedi datblygu dros yr ychydig fisoedd diwethaf, credaf fod achos anorchfygol dros lacio'r cyfyngiadau mor gyflym â phosibl.
English: Thank you. Before I call Mark Reckless to reply to the debate, is there a Member who needs an intervention? No. Therefore, I'll call Mark Reckless to reply to the debate. Mark.
Welsh: Diolch. Cyn i mi alw ar Mark Reckless i ymateb i'r ddadl, a oes un o'r Aelodau angen ymyriad? Na. Felly, galwaf ar Mark Reckless i ymateb i'r ddadl. Mark.
English: Thank you very much, Dirprwy Lywydd. We're certainly getting less interventions with this approach. I don't know whether that improves the quality of debate or not. But, can I start by thanking David Rowlands for his excellent introduction to our motion? David emphasised the long-term impact on the economy of this lockdown, the non-COVID health consequentials, and the particular impact the lockdown is having on young people, and that underpinned his conclusion that the lockdown needed to be lifted sooner rather than later. We then had a contribution from Darren Millar, and I'd like to thank the Conservatives for supporting our motion, and also particularly thank Darren for his lack of amendment to even make modest changes to our motion on this occasion. It's good we're of one mind on this.
Welsh: Diolch yn fawr iawn, Ddirprwy Lywydd. Rydym yn bendant yn cael llai o ymyriadau gyda'r dull hwn o weithredu. Nid wyf yn gwybod a yw hynny'n gwella ansawdd y ddadl ai peidio. Ond a gaf fi ddechrau drwy ddiolch i David Rowlands am ei gyflwyniad ardderchog i'n cynnig? Pwysleisiodd David effaith hirdymor y cyfyngiadau hyn ar yr economi, y canlyniadau iechyd nad ydynt yn rhai COVID, a'r effaith benodol y mae'r cyfyngiadau yn ei chael ar bobl ifanc, a dyna oedd y sail i'w gasgliad fod angen llacio'r cyfyngiadau yn gynt yn hytrach nag yn hwyrach. Yna cawsom gyfraniad gan Darren Millar, a hoffwn ddiolch i'r Ceidwadwyr am gefnogi ein cynnig, a diolch yn arbennig i Darren am beidio â chynnig gwelliant hyd yn oed i wneud newidiadau bach i'n cynnig y tro hwn. Mae'n dda ein bod ni'n unfryd ar hyn.
English: Thank you. The proposal is to agree the motion. Does any Member object? [ Objection. ] Object. Thank you. Therefore, we'll defer voting on this item until voting time.
Welsh: Diolch. Y cwestiwn yw a ddylid derbyn y cynnig. A oes unrhyw Aelod yn gwrthwynebu? [ Gwrthwynebiad. ] Gwrthwynebu. Diolch. Felly, gohiriwn y bleidlais ar yr eitem hon tan y cyfnod pleidleisio.
English: We now move on to item 11 on our agenda this afternoon, which is the Welsh Conservative debate on COVID and the economy, and I call on Paul Davies to move their motion. Paul.
Welsh: Symudwn ymlaen yn awr at eitem 11 ar ein hagenda y prynhawn yma, sef dadl y Ceidwadwyr Cymreig ar COVID a'r economi, a galwaf ar Paul Davies i gyflwyno eu cynnig. Paul.
English: Thank you. I have selected the three amendments to the motion. If amendment 1 is agreed, amendment 2 will be deselected. Can I ask the Minister for Economy, Transport and North Wales to move formally amendment 1, tabled in the name of Rebecca Evans?
Welsh: Diolch. Rwyf wedi dethol y tri gwelliant i'r cynnig. Os derbynnir gwelliant 1, caiff gwelliant 2 ei ddad-ddethol. A gaf fi ofyn i Weinidog yr Economi, Trafnidiaeth a Gogledd Cymru gynnig gwelliant 1, a gyflwynwyd yn enw Rebecca Evans, yn ffurfiol?
English: Thank you. Can I call on Helen Mary Jones to move amendments 2 and 3, tabled in the name of Siân Gwenllian? Helen.
Welsh: Diolch. A gaf fi alw ar Helen Mary Jones i gynnig gwelliannau 2 a 3, a gyflwynwyd yn enw Siân Gwenllian? Helen.
English: We note with concern the Centre for Towns's report 'The effect of the COVID-19 pandemic on our towns and cities', which suggests that the economies of towns in the Valleys and on the north Wales coast will be amongst the hardest hit by the pandemic. As mentioned in my address during the Brexit debate, the threat to our Valleys towns from the lockdown is very real. If we do not carry on interventions post coronavirus, perhaps for years to come, it could be that many of these towns will never recover. There is evidence that many banks have used this crisis to accelerate the use of remote working, meaning that they may be in a position to close even more of their branches. They have shown they have no social conscience with regard to these closures, so they will base their decisions on pure economics. As they were an important catalyst in creating footfall in town centres, the knock-on effect for our towns of these continuing closures will be substantial. It is clear that only Government interventions, particularly for the foundation economy, will save these vulnerable communities. But we must act now - to wait will be too late. In his reply to this debate, could the Minister indicate any long-term interventions planned by his Government?
Welsh: Rydym yn nodi â phryder adroddiad Centre for Towns, 'The effect of the COVID-19 pandemic on our towns and cities', sy'n awgrymu mai economïau'r trefi yn y Cymoedd ac ar arfordir gogledd Cymru fydd y rhai sy'n mynd i ddioddef waethaf yn sgil y pandemig. Fel y crybwyllwyd yn fy anerchiad yn ystod dadl Plaid Brexit, mae'r bygythiad i'n trefi yn y Cymoedd yn sgil y cyfyngiadau yn real iawn. Os na weithredwn ymyriadau ar ôl y coronafeirws, am flynyddoedd i ddod efallai, mae'n bosibl na fydd llawer o'r trefi hyn byth yn ymadfer. Ceir tystiolaeth fod llawer o fanciau wedi defnyddio'r argyfwng hwn i gyflymu'r defnydd o weithio o bell, sy'n golygu y gallant fod mewn sefyllfa i gau mwy fyth o'u canghennau. Maent wedi dangos nad oes ganddynt gydwybod cymdeithasol mewn perthynas â chau'r canghennau hyn, felly byddant yn seilio eu penderfyniadau ar economeg bur. Gan eu bod yn gatalydd pwysig i ddod ag ymwelwyr i ganol trefi, bydd effaith ganlyniadol y cau parhaus ar ein trefi yn sylweddol. Mae'n amlwg mai dim ond ymyriadau Llywodraeth, yn enwedig ar gyfer yr economi sylfaenol, fydd yn achub y cymunedau bregus hyn. Ond mae'n rhaid inni weithredu yn awr - mae'n rhy hwyr i aros. Yn ei ymateb i'r ddadl hon, a allai'r Gweinidog nodi unrhyw ymyriadau hirdymor a gynllunnir gan ei Lywodraeth?
English: Thank you. Before I call Mark Isherwood to reply to the debate, is there a Member that wishes a short intervention? No. Therefore, I'll call Mark Isherwood to reply to the debate. Mark Isherwood.
Welsh: Diolch. Cyn i mi alw ar Mark Isherwood i ymateb i'r ddadl, a oes Aelod sy'n dymuno cael ymyriad byr? Na. Felly, galwaf ar Mark Isherwood i ymateb i'r ddadl. Mark Isherwood.
English: The question, then, is whether the motion without amendment is agreed. [ Objection.] There is an objection, and we'll defer voting on this until voting time.
Welsh: Y cwestiwn, felly, yw a ddylid derbyn y cynnig heb ei ddiwygio. [ Gwrthwynebiad.] Mae yna wrthwynebiad, a byddwn yn gohirio pleidleisio ar hyn tan y cyfnod pleidleisio.
English: Before we move to the vote, I'm calling on Neil Hamilton to speak to a point of order arising from last week's vote. Neil Hamilton.
Welsh: Cyn i ni symud at y bleidlais, galwaf ar Neil Hamilton i siarad am bwynt o drefn a gododd o'r bleidlais yr wythnos diwethaf. Neil Hamilton.
English: We'll move now on to the vote today.
Welsh: Symudwn yn awr at y bleidlais heddiw.